《同朱老步郭外人家留饭西畴草堂 其二》
清代·吴之振

树排青嶂绕溪迎，稻撼黄云照眼明。路杂难寻官道合，桥欹不碍小船行。

社神香火尊于帝，村学规条亦有程。笑我尘颜谁举似，隔离花豹两三声。

作者简介：（1640—1717）浙江石门人，字孟举，号橙斋，又号黄叶村农。康熙时贡生，官内阁中书。旋归隐。与吕留良合选《宋诗钞》，又有《黄叶村庄诗集》。